Põlevkivi ja poolkoksi mikrobioloogilise töötlemise rakendusuuring, projekti nr 2014-2020.5.04.18-0353
Projekti periood: 01.10.2018 - 31.10.2019
Rakendusüksus: Riigi Tugiteenuste Keskus
Projekti partnerid:
1. Tallinna Tehnikaülikool
2. BiotaTec OÜ
Projekti eesmärk : Leida põlevkiviõlis ja poolkoksis kahjulike lisandite (eelkõige väävli ja raskmetallide) sisalduse vähendamise meetodid.
Projekti tulemus: Välja selgitatud põlevkivi mikrobioloogilise eeltöötluse võimalikkus põlevkiviõli turuväärtuse tõstmiseks selle väävli sisalduse vähendamise kaudu ja mikrobioloogilise järeltöötlemise võimalikkus poolkoksi keskkonnaohtlikkuse alandamisel ehk raskmetallide sisalduse vähendamisel. Kokkuvõtteks välja töötatud kaks eraldi mikrobioloogilise puhastamise protsessi ja määratud protsesside rakendamiseks vajalike edasiste tegevuste sisu.
Lühikokkuvõte: Uuringus töödeldakse põlevkivi ja poolkoksi mikrobioloogiliselt nendes kahjulike lisandite vähendamiseks. Leitakse sobivad mikroobikooslused ja nende kasutustingimused ning analüüsitakse töödeldud materjale nende edasise kasutamise seisukohalt. Projekti tulemusena on perspektiivis võimalik jõuda põlevkiviõli olulise väävlisisalduse vähendamiseni ja tõsta selle turuväärtust, muuta poolkoks mitteohtlikuks jäätmeks ja tuua otsest kasu nii põlevkiviettevõtetele kui teaduspartneritele.